b'\n_START_ARTICLE_\nPanserbj\xc3\xb8rn\n_START_PARAGRAPH_\nEn panserbj\xc3\xb8rn er et fiktivt dyr i Philip Pullmans trilogi om Det gyldne kompas.\n_START_SECTION_\nBeskrivelse\n_START_PARAGRAPH_\nPanserbj\xc3\xb8rne er f\xc3\xb8lende, talende isbj\xc3\xb8rne med brugbare tommelfingre p\xc3\xa5 deres forreste ben. Trods deres store v\xc3\xa6gt og enorme styrke er de overraskende fingerf\xc3\xa6rdige. Dette, samt en medf\xc3\xb8dt sans for metallurgi, g\xc3\xb8r dem til fantastiske gode smede og de er i stand til at skabe og reparere metalgenstande langt ud over det en menneskelig smed kan kapacitere (det det parallelle univers panserbj\xc3\xb8rnen bor i)._NEWLINE_Selvom de hovedsagligt taler engelsk/dansk i b\xc3\xb8gerne, er de kendt for at kunne tale en r\xc3\xa6kke indf\xc3\xb8dte sprog.\n_START_SECTION_\nSamfund\n_START_PARAGRAPH_\nPanserbj\xc3\xb8rne er generelt ensomme skabninger, men har et l\xc3\xb8st samfund p\xc3\xa5 Svalbard. Det er styret af en konge, der normalt arves til den n\xc3\xa6ste generation, men kan ogs\xc3\xa5 v\xc3\xa6lges efter kampe mellem bj\xc3\xb8rnene: Iofur Raknison og Iorek Byrnison er de eneste konger der fort\xc3\xa6lles om i b\xc3\xb8gerne._NEWLINE_Nogle bj\xc3\xb8rne udlejer sig ved lejligheder til menneskene som lejesoldater eller som landarbejdere, men kun i de arktiske regioner og det er underforst\xc3\xa5et, at n\xc3\xa5r bj\xc3\xb8rnene g\xc3\xb8r dette, kan det godt bringe skam over bj\xc3\xb8rnen. Landene l\xc3\xa6ngere mod syd har meget lidt kontakt til bj\xc3\xb8rnen, men deres eksistens er almindelig kendt._NEWLINE_I l\xc3\xb8bet af b\xc3\xb8gerne, virker det som om bj\xc3\xb8rnene k\xc3\xa6mper for at opretholde deres egen kultur og traditioner mod indtr\xc3\xa6ngen fra det menneskelig samfund. Dette er mest synligt under Iofur Raknisons regeringstid, en n\xc3\xa6rig konge p\xc3\xa5 Svalbard i bogen Det gyldne kompas. Han fors\xc3\xb8ger at tvinge bj\xc3\xb8rnene til at blive mere menneskelige, fors\xc3\xb8ger at bygge paladser og universiteter, dekorere deres rustninger og f\xc3\xa5 en daimon. Iorek Byrnison sl\xc3\xa5s med Iofur Raknison og Iofur bliver dr\xc3\xa6bt kampen og Iorek bliver den nye konge. Iorek beder bj\xc3\xb8rnene om at v\xc3\xa6lte paladset og tage dekorationerne af deres rustninger, men senere i b\xc3\xb8gerne begynder Iorek selv at f\xc3\xb8le menneskelige f\xc3\xb8lelser s\xc3\xa5som tvivl, is\xc3\xa6r i forbindelse med "Skyggernes kniv". Iorek beslutter at der skal v\xc3\xa6re en linje mellem bj\xc3\xb8rnene og den menneskelig adf\xc3\xa6rd.\n_START_SECTION_\nPanser\n_START_PARAGRAPH_\nPansret er ekstremt vigtigt for en panserbj\xc3\xb8rn; for dem svarer de til en daimon eller en sj\xc3\xa6l._NEWLINE_En bj\xc3\xb8rn skal selv lave sin rustning af "sky-jern"; et sj\xc3\xa6ldent metal fra meteoriter som bj\xc3\xb8rnene kan finde i jorden eller begravet i is. Selv om dette magiske metal er opdigtet af Pullman, s\xc3\xa6tter de arktiske beboere meteoriterne meget h\xc3\xb8jt (is\xc3\xa6r Kap York Meteorit) som er en uvurderlig kilde af jern til fremstilling af v\xc3\xa6rkt\xc3\xb8j (selvom jern fra meteoritter er svagere end jordbaseret jern, da det ikke har urenheder som kulstof, der bidrager til styrken).'